b'\n_START_ARTICLE_\nLingua franca\n_START_PARAGRAPH_\nLingua franca je jezik koji uvelike prelazi granice zemlje u kojoj se govori. Pojam dolazi od arapskog naziva za sve zapadne Europljane i kri\xc5\xbeare - Franci. Kako \xc4\x87e jezik postati lingua franca ovisi o politi\xc4\x8dkoj i ekonomskoj mo\xc4\x87i zemlje u kojoj se govori.\n_START_SECTION_\nPovijest\n_START_PARAGRAPH_\nU anti\xc4\x8dkom gr\xc4\x8dko-rimskom svijetu lingua franca bio je gr\xc4\x8dki, a u srednjem vijeku na zapadu je tu ulogu imao latinski odnosno u Bizantu gr\xc4\x8dki. Latinski je u 16. i 17. stolje\xc4\x87u zamjenio \xc5\xa1panjolski, dok njega nije potisnuo francuski. Francuskim se slu\xc5\xbeilo i u diplomaciji, sve dok ga u 20. stolje\xc4\x87u nije potisnuo engleski._NEWLINE_Na Starom Istoku neki od primjera lingua france su akadski i aramejski jezik. Od 7. stolje\xc4\x87a primat na Bliskom istoku preuzima arapski \xc4\x8dija dominacija traje pola tisu\xc4\x87lje\xc4\x87a. U Jugozapadnoj i Srednoj Aziji odnosno Indijskom potkontinentu tijekom kasnog srednjeg i novog vijeka lingua franca bio je perzijski jezik._NEWLINE_Njema\xc4\x8dki je bio lingua franca u 19. i dijelu 20. stolje\xc4\x87a. S njim se sporazumijevalo u Europi, Americi i Aziji, recimo u dr\xc5\xbeavama kao \xc5\xa1to su Turska, Rusija i Kazahstan. Bio je jezik fizike, kemije i sociologije. Slu\xc5\xbeio je kao poslovni i politi\xc4\x8dki jezik. Njema\xc4\x8dki je i danas potreban u filozofiji i teologiji, a njegovo se znanje katkad tra\xc5\xbei za doktorate.'